Տեխասի դրոշ

thumb|Տեխասի դրոշը Տեխասի Ռեյնջերների փառքի սրահում և թանգարանում
**Տեխասի դրոշ** (), ԱՄՆ Տեխաս նահանգի ազգային խորհրդանիշներից մեկը, պաշտոնապես ընդունվել է 1839 թվականի հունվարի 25-ին, սկզբնապես որպես Տեխասի Հանրապետության դրոշ։ Տեխասի դրոշը, Հավայան կղզիների դրոշի հետ միասին, այն երկու նահանգային դրոշներից մեկն է, որոնք նախկինում ծառայել են որպես անկախ երկրի ազգային դրոշ։

## Դրոշի նկարագրություն
Դրոշը ուղղանկյուն կտոր է՝ բարձրության և երկարության 2:3 հարաբերակցությամբ։ Այն բաժանված է երկու հավասար հորիզոնական շերտերի՝ վերին շերտը՝ սպիտակ, իսկ ստորին շերտը՝ կարմիր։ Ձախ կողմում (դրոշակաձողի մոտ) դրոշի լայնության մեկ երրորդը մեծությամբ ուղղահայաց կապույտ շերտ է։ Կապույտ շերտի կենտրոնում սպիտակ հնգաթև աստղ է, որի շրջապատող շրջանագծի տրամագիծը հավասար է կապույտ շերտի լայնության երեք քառորդին։ Դրոշի գույները նույնն են, ինչպես Ամերիկայի Միացյալ Նահանգների դրոշի գույները։

## Դրոշի խորհրդանիշ
Դրոշի օրենքի համաձայն՝ կապույտը խորհրդանշում է հավատարմություն, սպիտակը՝ մաքրություն, իսկ կարմիրը՝ քաջություն։ Աստղը խորհրդանշում է ամբողջ Տեխաս նահանգը և Աստծո, նահանգի և երկրի միասնությունը: «Միայնակ աստղը» խորհրդանիշ է, որը վերցված է նախորդ դրոշից, որը խորհրդանշում էր տեխասցիների համերաշխությունը Մեքսիկայից անկախության համար պայքարում։ Այսօր այն մեկնաբանվում է որպես Տեխաս նահանգի անկախ ոգու խորհրդանիշ: «Միայնակ աստղը» նահանգին տվել է իր մականունը՝ «Միայնակ աստղի նահանգ»։

## Դրոշի պատմությունը
Տեխաս նահանգի դրոշը, որը հայտնի է որպես «Միայնակ աստղի դրոշ» (), այն Տեխասի Հանրապետության Կոնգրեսին է ներկայացվել 1838 թվականի դեկտեմբերի 28-ին սենատոր Ուիլյամ Ուորթոնի կողմից և որպես Տեխասի Հանրապետության պաշտոնական դրոշ ընդունվել է 1839 թվականի հունվարի 25-ին։

1845 թվականի դեկտեմբերի 29-ին Տեխասի Հանրապետությունը ստորագրել է Միացյալ Նահանգների կազմ մտնելու պայմանագիրը՝ հետագայում դառնալով Միության 28-րդ նահանգը։ Հանրապետության դրոշը դարձել է նահանգի դրոշը։ 1879 թվականին բոլոր նահանգային քաղաքացիական օրենքները չեղյալ հայտարարվեցին, վերականգնվեցին դրանց վերանայումից հետո։ Դրոշի մասին օրենքը հիշվել է միայն 1933 թվականին, երբ այն վերականգնվել է։ Այսպիսով, 1879 թվականից 1933 թվականներին նահանգը պաշտոնապես դրոշ չուներ։

Դրոշի հեղինակը անհայտ է։ Ոմանք պնդում են, որ դրոշի հեղինակը Մոնտգոմերիից ոմն դոկտոր Չարլզ Բ. Ստյուարտ է, կամ որ նա է նկարել այն պատկերը, որն օգտագործվել է Երրորդ Կոնգրեսի կողմից դրոշն ընդունելու օրենքն ընդունելիս։ Սակայն Ստյուարտի նկարը «կասկածելիորեն նման է Պիտեր Կրագի նկարի պատճենին, այդ թվում՝ նախագահ Լամարի ստորագրությունը գլխիվայր է»։

## Տեխասի դրոշների պատմությունը

Pavillon royal de France.svg|Ֆրանսիական Տեխասի դրոշը 1685-1689
Flag of Cross of Burgundy.svg|Իսպանական Տեխասի դրոշը 1690-1785
Flag of Spain (1785-1873 and 1875-1931).svg|Իսպանական Տեխասի դրոշը 1785-1821
Flag of Mexico (1821-1823).svg|Առաջին Մեքսիկական կայսրության դրոշը 1821-1823
Flag of Mexico (1823-1864, 1867-1893).svg|Առաջին Մեքսիկական Հանրապետության դրոշը 1823-1836
Flag of the Republic of Texas (1836-1839).svg|Տեխասի Հանրապետության դրոշը 1836-1839
Flag of Texas.svg|Տեխասի Հանրապետության դրոշը 1839-1845
Flag of the United States (1846-1847).svg|ԱՄՆ-ի դրոշ 1845-1861
Flag of the Confederate States of America (March 1861 – May 1861).svg|ԱՀՆ-ի դրոշը 1861-1865
Flag of Texas.svg|Տեխասի դրոշը 1865 թվականից մինչ օրս


### Հեղափոխական դրոշներ
Տեխասի պատմության հեղափոխական դարաշրջաններում՝ իսպանական Տեխասի, մեքսիկական Տեխասի և Տեխասյան հեղափոխության ժամանակ, ի հայտ եկան դրոշների մեծ քանակ և բազմազանություն։

Magee-Gutierrez Coup d'état Flag.svg|Զմրուխտե դրոշ 1812-1813
Louis de Aury Flag.svg|Տեխասի կառավարության քաղաքացիական և ռազմական դրոշակ 1816-1817 
Flag of New Granada (1811-1814).svg|Գավիլթոն կղզու ծովահեն Ժան Լաֆիտի դրոշը 1817-1821 
Colonel James Long's Flag.svg|Գնդապետ Ջեյմս Լոնգի դրոշ


### Նմանատիպ դրոշներ
[thumb|[Չիլիի դրոշ|Չիլիի դրոշը]]
Տեխասի դրոշը նման է Չիլիի դրոշին, որն առաջին անգամ օգտագործվել է 1817 թվականին: Սակայն Չիլիի դրոշն ունի կապույտ կանտոն՝ սպիտակ աստղով, այլ ոչ թե ամբողջ ձախ կողմը կապույտ է, և կարմիր ներքևի շերտը սկսվում է կապույտ կանտոնի տակից։ Մի հեղինակ ենթադրում է, որ Չիլիի դրոշը և Տեխասի դրոշը նախագծված են այնպես, որ ծովում հեռվից նման լինեն Միացյալ Նահանգների դրոշին։

## Ծանոթագրություններ

## Արտաքին հղումներ

Կատեգորիա:ԱՄՆ-ի դրոշներ
Կատեգորիա:ԱՄՆ-ի պատմություն
Կատեգորիա:ԱՄՆ-ի պետական խորհրդանիշեր
Կատեգորիա:Դրոշներ այբբենական կարգով
Կատեգորիա:Տեխաս
Կատեգորիա:Տեխասի պատմություն